
Številka: 110-123/2026-6203-1
Datum:   7. 9. 2026

Na podlagi 2. točke prvega odstavka 76. člena v povezavi z drugim odstavkom 78. člena Zakona o javnih uslužbencih (Uradni list RS, 32/25 – ZJU-1, v nadaljevanju: ZJU-1) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23, 136/23 – ZIUZDS in 70/25 – ZUTD-I)

Upravna enota Celje, Ljubljanska cesta 1, 3000 Celje


o b j a v l j a   


prosto uradniško delovno mesto, za DOLOČEN ČAS (do vrnitve javne uslužbenke iz bolniške odsotnosti), za polni delovni čas (40 ur tedensko)

Referent – UE, v Oddelku za tujce in državljanstvo, v Sektorju za javni red in tujce (št. DM 418) (M/Ž).

Kandidati, ki se bodo prijavili na prosto delovno mesto, morajo izpolnjevati naslednje pogoje:

· najmanj  srednje tehniško in drugo strokovno izobraževanje/srednja strokovna izobrazba;
· državljanstvo Republike Slovenije;
· najmanj 1 leto delovnih izkušenj;
· strokovni izpit iz upravnega postopka;
· ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
· zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se upošteva delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Na delovnem mestu, za katero se zahteva raven izobrazbe, ki je v skladu z zakonom, ki ureja slovensko ogrodje kvalifikacij, uvrščena na 10. raven slovenskega ogrodja kvalifikacij, se za delovne izkušnje štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, ki je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.

Drugi odstavek 62. člena Uredbe o notranji organizaciji, sistemizaciji, delovnih mestih in nazivih v organih državne uprave, upravah lokalnih skupnosti in pravosodnih organih (Uradni list RS, št. 107/25 in 1083/26) določa, da se za delovna mesta ali nazive, za katere se ne zahteva izobrazba, pridobljena po študijskem programu druge stopnje, ali izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij, se predpisane delovne izkušnje skrajšajo za tretjino, če naloge na tem delovnem mestu opravlja javni uslužbenec, ki ima izobrazbo, pridobljeno po študijskem programu druge stopnje, ali izobrazbo, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.

Izbran kandidat ne bo imenovan v naziv, se mu pa skladno z 81. členom ZJU-1 določijo pravice in obveznosti glede na uradniški naziv petega kariernega razreda, štirinajste stopnje »referent II«.

Pri izbranem kandidatu se bo preverjalo, ali ima opravljen strokovni izpit iz upravnega postopka. 

Naloge delovnega mesta:

· izdajanje odločb na predpisanih obrazcih na prvi stopnji;
· opravljanje enostavnih upravnih nalog,
· opravljanje dejanj v zvezi z izdajanjem potrdil iz evidenc,
· vodenje upravnih postopkov s področja tujcev.

Prednost pri izbiri bodo imeli kandidati s poznavanjem IS KRPAN in opravljen izpit iz Zakona o upravnem postopku.


Prijava mora biti oddana na priloženem prijavnem obrazcu, ki je sestavni del objave prostega delovnega mesta. Prijava mora vsebovati:

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna raven izobrazbe ter datum zaključka izobraževanja (dan, mesec, leto) in ustanova, na kateri je bila izobrazba pridobljena,
2. pisno izjavo kandidata o izpolnjevanju pogoja glede zahtevanih delovnih izkušenj, v kateri kandidat navede dela, ki jih je opravljal pri posameznem delodajalcu, z navedbo stopnje izobrazbe, ki je bila zahtevana za ta dela ter skupen čas trajanja dela z datumom sklenitve in datumom prekinitve delovnega razmerja pri posameznem delodajalcu,
3. pisno izjavo o opravljenem strokovnem izpitu iz upravnega postopka, iz katere mora biti razvidna ustanova, na kateri je kandidat opravljal izpit in datum opravljanja izpita (če ga je kandidat že opravil),
4. pisno izjavo kandidata, da:
· je državljan Republike Slovenije,
· ima znanje uradnega jezika,
· ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
· zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
5. pisno izjavo, da za namen tega postopka kandidat dovoljuje Upravni enoti Celje pridobitev podatkov iz uradnih evidenc. V primeru, da kandidat z vpogledom v uradne evidence ne soglaša, mora sam predložiti ustrezna dokazila,
6. pisno izjavo kandidata, da je seznanjen in dovoljuje, da bo Upravna enota Celje podatke, ki jih je kandidat navedel v prijavi za prosto delovno mesto, obdelovala za namen izvedbe prostega delovnega mesta.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Z izbranim kandidatom bo sklenjena pogodba o zaposlitvi za določen čas (do vrnitve javne uslužbenke iz daljše bolniške odsotnosti), s polnim delovnim časom. Izbrani kandidat bo delo opravljal v poslovnih prostorih Upravne enote Celje, na naslovu Ljubljanska cesta 1, 3000 Celje

Z izbranim kandidatom bo sklenjena pogodba o zaposlitvi za določen čas – nadomeščanje odsotne uslužbenke zaradi daljše bolniške odsotnosti, s polnim delovnim časom. Izbrani kandidat ne bo imenovan v naziv, se mu pa skladno z 81. členom ZJU-1 določijo pravice in obveznosti glede uradniški naziv petega kariernega razreda štirinajste stopnje, »referent II« s šifro DM 418.  Izhodiščni plačni razred je 9. Osnovna plača na podlagi trenutno veljavne plačne lestvice znaša 1.561,02 eur bruto, pri čemer se pridobi pravica do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/2024 in 12/26 - ZPPJUFT).

Skladno s četrtim odstavkom 28. člena Zakona o delovnih razmerjih (ZDR-1) lahko delodajalec pri zaposlovanju preizkusi znanja in sposobnosti kandidatov za opravljanje dela, za katero se sklepa pogodba o zaposlitvi. Upravna enota Celje  ima (ob upoštevanju zakonskih prepovedi) pravico do proste odločitve, s katerim kandidatom, ki izpolnjuje pogoje za opravljanje dela, bo sklenila pogodbo o zaposlitvi (24. člen ZDR-1).

Izbirni postopek se opravi v obliki presojanja strokovne usposobljenosti kandidatov in sicer lahko na podlagi predložene dokumentacije, osebnega razgovora oziroma na podlagi drugih metod. Prednost pri izbiri bodo imeli kandidati, ki imajo opravljen strokovni izpit iz upravnega postopka.

Način prijave: kandidat vloži prijavo v elektronski obliki na priloženem obrazcu z izpolnjenimi rubrikami, vključno z izpolnjeno izjavo o izpolnjevanjem pogojev, ki ga pošlje na elektronski naslov: ue.celje@gov.si, z označbo »Za prosto delovno mesto Referent - UE, v Oddelku za tujce in državljanstvo, v Sektorju za javni red in tujce, št. objave 110-123/2026-6203«, pri čemer veljavnost prijave ni pogojena z elektronskim podpisom. V kolikor kandidat nima možnosti oddaje elektronske vloge jo lahko pošlje na naslov: Upravna enota Celje, Ljubljanska cesta 1, 3000 Celje. Šteje se, da prijava, ki ni bila oddana na navedeni način, ni vložena.

Rok za prijavo: Kandidat vloži prijavo v roku 8 dni po objavi na osrednjem spletnem mestu državne uprave GOV.SI in Zavodu Republike Slovenije za zaposlovanje. Rok začne teči naslednji dan po objavi in se konča z iztekom zadnjega dne.

Neizbrani kandidati bodo o ne-izbiri, skladno s 30. členom ZDR-1, pisno obveščeni najkasneje v osmih dneh po zaključenem postopku izbire.

Obvestilo o končani prosti objavi delovnega mesta bo objavljeno na osrednjem spletnem mestu državne uprave GOV.SI - https://www.gov.si/zbirke/delovna-mesta/.

Informacije o izvedbi prostega delovnega mesta je možno dobiti na telefonski številki 03 426 54 34 (Nina Hlastec) vsak delovni dan med 8.00 in 10.00 uro.

V besedilu objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.



                                                                                                                           Andreja Ulaga Kovač
                                                                                                                          načelnica upravne enote
